钦定古今图书集成/理学汇编/学行典/第210卷 > 吕玉肩
## 钦定古今图书集成/理学汇编/学行典/第210卷 > 吕玉肩

按《新昌县志》：“吕玉肩，字志函，号源泉，读书博雅，为邑
诸生。性笃孝，孺慕殷殷，父母稍色不愉，辄左右不离。
母病剧，亲尝药饵，三年衣不解带。祷于神，梦神告曰：
‘汝但虔往天台石梁，问高僧，有药可治’。遂斋戒徒步，
至石梁，果有老僧趺坐，哀告之故，僧出药一丸，封固
付之曰：‘路中不可开，酬以厚价不受。回首忽不见。至’”
家开封，异香盈室，服之病愈。九月又病渴思瓜，遍觅
不得，忽于园中拾得一瓜，穰红而大，味甜如蜜，剖食
之，渴遂止，皆以为纯孝所感。